《过白帝城》
明代·苏葵

草昧英雄未定谁，路人先泣汉官仪。峡中形势非难恃，井底规模自不支。

雉堞未颓春藓合，丽谯犹在夕阳迟。行人过日砧声急，欲和当年杜老诗。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。